Shavkat Mirziyoyev Samarqandga joʻnab ketdi

15.04.2021
Prezident Shavkat Mirziyoyev hududlardagi oʻzgarishlar, aholi hayoti bilan yaqindan tanishish maqsadida Samarqand viloyatiga joʻnab ketdi.
Tashrif dasturi juda tigʻiz. Shahar va tumanlardagi sanoat korxonalari, turizm majmualari, transport infratuzilmasi, yangi uylarni borib koʻrish rejalashtirilgan. Safarning ikkinchi kuni xalq deputatlari, aholi vakillari bilan yigʻilish oʻtkazilib, viloyatni ijtimoiy-iqtisodiy rivojlantirish istiqbollari belgilanadi.